पाएं अपने शहर की ताज़ा ख़बरें और फ्री ई-पेपरडाउनलोड करें
लुधियाना. शादी या किसी और कार्यक्रम के लिए लिमोजिन कार बुक कराने जा रहे हैं तो जांच परख कर ही कराएं। जल्दबाजी में बुक कराई जुगाड़ू लिमोजिन आपको महंगी पड़ सकती है। पुलिस अब हर उस लिमोजिन गाड़ी और उसके मालिक के खिलाफ कार्रवाई करेगी जो जुगाड़ू (डुप्लीकेट) है। एसीपी ट्रैफिक ध्रुमन निंबले ने बताया कि हाईकोर्ट के आदेश हैं कि ऐसी जुगाड़ू लिमोजिन के खिलाफ कार्रवाई की जाए।
एसीपी ने लोगों से अपील है कि अपने किसी भी कार्यक्रम के लिए वो असली लिमोजिन ही बुक कराएं। ताकि उनके कार्यक्रम में किसी प्रकार का कोई विघ्न न पड़े। उन्होंने बताया कि ऐसी गाडिय़ों को धारा 144 और 188 के अंतर्गत जब्त कर इसके मालिक के खिलाफ पर्चा दर्ज किया जा सकता है।
हेल्प लाइन पर दें सूचना
एसीपी ने आम लोगों से अपील की है कि अगर शहर में ऐसी कोई गाड़ी कहीं चलती नजर आए तो उसके खिलाफ ट्रैफिक हेल्प लाइन नंबर 1073 पर सूचना दें।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hne_Deva hin_Deva zho_Hant eng_Latn